รัฐบาลไทย-ข่าวทำเนียบรัฐบาล-คกก. MIU สธ. เสนอ 5 ประเด็นสำคัญถ่ายโอน รพ.สต.ไป อบจ.
วันอาทิตย์ที่ 9 ตุลาคม 2565
คกก. MIU สธ. เสนอ 5 ประเด็นสําคัญถ่ายโอน รพ.สต.ไป อบจ.
คณะกรรมการ MIU กระทรวงสาธารณสุข เสนอ 5 ประเด็นสําคัญในการถ่ายโอนภารกิจ รพ.สต.ไปยัง อบจ. ต้องให้บริการประชาชนไม่ต่างจากเดิม ส่งมอบข้อมูลให้ อบจ.จัดทําแผนพัฒนาสุขภาพระดับพื้นที่ รพ.แม่ข่าย ให้การสนับสนุนเท่าเทียมกับ รพ.สต.ที่ยังไม่ถ่ายโอน
คณะกรรมการMIU กระทรวงสาธารณสุข เสนอ 5 ประเด็นสําคัญในการถ่ายโอนภารกิจ รพ.สต.ไปยัง อบจ. ต้องให้บริการประชาชนไม่ต่างจากเดิม ส่งมอบข้อมูลให้ อบจ.จัดทําแผนพัฒนาสุขภาพระดับพื้นที่ รพ.แม่ข่าย ให้การสนับสนุนเท่าเทียมกับ รพ.สต.ที่ยังไม่ถ่ายโอน กํากับให้มีบุคลากรขั้นต่ําตามกําหนด และจัดสรรงบประมาณตามขนาด
วันนี้ (9 ตุลาคม 2565) นายแพทย์รุ่งเรือง กิจผาติ หัวหน้าที่ปรึกษาระดับกระทรวง (นพ.ทรงคุณวุฒิ 11) และประธานคณะกรรมการMIU กระทรวงสาธารณสุข ด้านถ่ายโอนภารกิจโรงพยาบาลส่งเสริมสุขภาพตําบล (รพ.สต.) โดยโครงการประเมินเทคโนโลยีและนโยบายด้านสุขภาพ(HITAP) เปิดเผยว่า จากการศึกษาฯ มีข้อเสนอเกี่ยวกับการถ่ายโอนภารกิจสถานีอนามัยเฉลิมพระเกียรติ 60 พรรษา นวมินทราชินี (สอน.) และ รพ.สต. ให้แก่องค์การบริหารส่วนจังหวัด (อบจ.) ใน 5 ประเด็นสําคัญ คือ
1.การให้บริการ ต้องให้บริการประชาชนได้อย่างมีคุณภาพไม่น้อยกว่าเดิม มีบุคลากรตามเดิม ในช่วงแรกโรงพยาบาลแม่ข่ายเดิมยังสนับสนุนแพทย์ เภสัชกร บุคลากรอื่นที่ให้บริการแก่ รพ.สต. หากช่วงแรก อบจ.ยังไม่มีวิชาชีพต่างๆ ที่จําเป็น โดยที่ อบจ. ซึ่งจะต้องมีคุณสมบัติตามระเบียบกระทรวงสาธารณสุขที่ออกตามความในกฎหมายว่าด้วยวิชาชีพเวชกรรม ต้องเน้นประเด็นนี้เพื่อให้ รพ.สต. ยังให้บริการได้ตามเดิม ในระยะยาวต่อเนื่อง
2.เรื่องโครงสร้าง ให้สํานักงานสาธารณสุขจังหวัดจัดเตรียมและส่งมอบข้อมูลภารกิจ งบประมาณ อัตรากําลัง และพัสดุครุภัณฑ์ ของ สอน./รพ.สต. เพื่อให้ อบจ. จัดทําแผนพัฒนาสุขภาพระดับพื้นที่ แผนพัฒนาท้องถิ่นและข้อบัญญัติงบประมาณ ตามกรอบระยะเวลาที่กระทรวงมหาดไทย สํานักงบประมาณ และหน่วยงานที่เกี่ยวข้องกําหนด โดยพัสดุครุภัณฑ์ที่เป็นของ รพ.สต.อยู่เดิม ควรถ่ายโอนไปทั้งหมด
3.การสนับสนุน ควรทําความเข้าใจกับหน่วยบริการประจําแม่ข่ายของเครือข่ายบริการปฐมภูมิ (CUP) ทั้งการจัดสรรงบประมาณ การสนับสนุนยา เวชภัณฑ์ บุคลากร ให้แก่ รพ.สต.ที่ถ่ายโอนอย่างเสมอภาค เท่าเทียมกับหน่วยบริการปฐมภูมิในสังกัดกระทรวงสาธารณสุข และควรแก้ไขหลักเกณฑ์ วิธีการ และเงื่อนไขการจ่ายเงินบํารุง เพื่อการปฏิบัติราชการของหน่วยบริการอื่น พ.ศ.2544 ให้จ่ายเงินบํารุงให้ รพ.สต.ที่ถ่ายโอนไปแล้วได้ แต่ขึ้นกับการตัดสินใจเชิงนโยบาย รวมถึงควรมีข้อตกลงและระเบียบที่ชัดเจนในการสนับสนุนยา เวชภัณฑ์ และบุคลากรข้ามกระทรวง
4.เรื่องบุคลากร ควรกํากับท้องถิ่นให้บริหารจัดการให้มีบุคลากรขั้นต่ําตามที่กําหนด โดย สอน.หรือ รพ.สต.ขนาดเล็ก รับผิดชอบประชากรน้อยกว่า 3,000 คน มีบุคลากร 7 อัตรา, ประชากร 3,000 - 8,000 คน มีบุคลากร 12 อัตรา และประชากรมากกว่า 8,000 คน มีบุคลากร 14 อัตรา
และ 5.งบประมาณ เสนอว่ารายได้จากหน่วยบริการประจําแม่ข่ายที่ได้รับเงินสนับสนุนจาก สปสช. ที่จัดสรรให้ตามหลักเกณฑ์ที่แต่ละเครือข่ายได้ทําข้อตกลงกําหนดไว้ ต้องไม่แตกต่างจากแนวทางการจัดสรรงบประมาณก่อนการถ่ายโอน มีความเสมอภาคและเท่าเทียม และให้สํานักงบประมาณ กรมส่งเสริมการปกครองท้องถิ่น และคณะกรรมการการกระจายอํานาจให้แก่องค์กรปกครองส่วนท้องถิ่น จัดสรรงบประมาณให้แก่ รพ.สต.ที่ถ่ายโอน ขนาดเล็ก 1 ล้านบาท/ปีขนาดกลาง 1.5 ล้านบาท/ปี และขนาดใหญ่ 5 ล้านบาท/ปี โดยต้องวางแผนให้ รพ.สต. และ อปท.ทราบ เพื่อจะได้เตรียมงบประมาณในอนาคตและบริหารจัดการได้
สิ่งสําคัญคือ มาตรฐานและคุณภาพของระบบสาธารณสุขและการดูแลสุขภาพประชาชนต้องไม่แตกต่างจากเดิมก่อนการถ่ายโอนฯ รวมถึงการทํางานร่วมกันที่สอดประสานปฏิบัติตามนโยบายและแนวทางสาธารณสุขระดับชาติเพื่อประโยชน์สุงสุดของประชาชน
********************************* 9 ตุลาคม 2565